"Аспортсменцәа хадацәа рганахьала ҩыџьа ыҟан: Саида Гәынба – аҵәыршәраҟны аҩбатәи аҭыԥ аанылкылеит, Виктор Санеев – аԥараҟны аҩбатәи аҭыԥ игеит, уаанӡа хынтә Аолимпиатә хәмаррақәа рҟны актәи аҭыԥ игахьан. Аспорттә еицлабрақәа рҟны иқәгылоз рнаҩсгьы фҩык аӡбаҩцәагьы ыҟан Аԥснынтә. Ауниверситет аректор, академик Алеко Гәарамиа абокс азы ӡбаҩыс дыҟан, асинхронтә ӡсаразы – Лиудмила Фокина, Николаи Аимхаа – абаидаркақәа рҟны ажәҩаҵышьара, аҽырыҩра аганахьала - Валери Барцыц, ашьапылампыл аҟны ӡбаҩыс дыҟан Анатоли Мильченко, Иура Ҷантуриа хә-хкык рыла аицлабрақәа рҟны ӡбаҩыс дыҟан", – иҳәеит Аршба.
Сынтәа 40 шықәса ҵит Москва Аԥхынтәи Аолимпиатә хәмаррақәа мҩаԥысижьҭеи.
Аицлабрақәа ԥхынгәы 19 инаркны нанҳәа 3-нӡа ицон. Зынӡа урҭ ирылахәын 80 ҳәынҭқарра рҟынтәи аспортсменцәа. Аолимпиадахь имнеиӡеит 65 ҳәынҭқарра рхаҭарнакцәа, Еиду Америкатәи аштатқәа, Канада, Ҭырқәтәыла, Аладатәи Кореиа, Иапониа уҳәа рҟынтәи. Дара асовет мчрақәа Афганистан ралагалара иаҿагылан.
Асовет Еидгыла еизгоу акоманда аофициалтә азеиԥшкомандатә еицлабрақәа рҟны актәи аҭыԥ ааннакылеит: 80 хьтәы, 69 раӡнытә, 49 џьазтә медалқәа. Аҩбатәи аҭыԥ ргеит Германиа Адемократитә республика аспортсменцәа - 47 хьтәы, 37 раӡнытә, 42 џьазтә медал, ахԥатәи аҭыԥ ааннакылеит Болгариа - 8 хьтәык, 16 раӡнытә, 17 џьазтә медал рыла.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит: